Rikunarita-ORG/Wikinium huggingface dataset:
# Alkaloidit

Kofeiini
**Alkaloidit** eli **kasviemäkset** ovat kasveissa esiintyviä typpipitoisia, emäksisiä, elimistön toimintoihin yleensä merkittävästi vaikuttavia orgaanisia yhdisteitä. Alkaloidit ovat usein kitkerän makuisia. Alkaloideissa on perusrakenteessa typpeä sisältävä heterosyklinen rengas.*lähde?*

Noin 20 % kasvilajeista sisältää vähintään yhtä alkaloideihin kuuluvaa ainetta. Kasvin kannalta alkaloidin tarkoitus on yleensä toimia tuholaistorjunta-aineena. Koska alkaloidit vaikuttavat usein voimakkaasti kehon toimintoihin, käytetään niitä paitsi luontaislääkinnässä, myös laajasti varsinaisen lääketieteen piirissä.

Vaikka useimmat alkaloidit ovat myrkyllisiä, joitakin käytetään kivun lievityksessä, nukutuksessa tai päihteenä. Joitakin tunnetuimpia alkaloideja ovat mm. morfiini, kokaiini, kofeiini, kiniini ja nikotiini.*lähde?*

## Alkaloidiluokitukset (puutteellinen)

* Pyridiinit: piperiini, koniini, trigonelliini, pilokarpiini, nikotiini, sparteiini
* Tropaanit: atropiini, kokaiini, ekgoniini, pelletieriini
* Kinoliinit: kiniini, strykniini, brusiini, veratriini
* Isokinoliinit: oopiumialkaloidit (morfiini, kodeiini, tebaiini, papaveriini, noskapiini [aik. narkotiini], hydrastiini, berberiini)
* Fenetyyliamiinit: meskaliini, efedriini
* Indolit:
	+ Tryptamiinit: DMT, NMT, psilosybiini, serotoniini
	+ Ergoliinit: ergotalkaloidit (ergiini, ergotamiini, lysergihappo, ym.)
	+ Beetakarboliinit: harmiini, johimbiini, reserpiini, emetiini
* Puriinit:
	+ Ksantiinit: kofeiini, teobromiini, teofylliini
* Terpenoidit:
	+ Akoniitti-alkaloidit: akonitiini
	+ Steroidit: solaniini
* Betaiinit (kvaternääriset ammoniumyhdisteet): muskariini, koliini, neuriini

* Kolkisiini

## Lähteet

NäytäBiomolekyylit

* Proteiinit
* Peptidit
* Aminohapot
* Nukleiinihapot
* Hiilihydraatit
* Lipidit
* Terpenoidit
* Karotenoidit
* Tetrapyrrolit
* Koentsyymit
* Steroidit
* Flavonoidit
* Alkaloidit
* Polyketidit
# Plasmodium falciparum

| *Plasmodium falciparum* |
| --- |
|  *Plasmodium falciparum* veren sivelyvalmisteessa |
| Tieteellinen luokittelu |
| Domeeni: | Aitotumaiset *Eucarya* |
| Kunta: | *Chromalveolata* |
| Kaari: | *Alveolata* |
| Alakaari: | Itiöeläimet *Apicomplexa* |
| Luokka: | *Aconoidasida* |
| Lahko: | *Haemosporida* |
| Heimo: | *Plasmodiidae* |
| Suku: | *Plasmodium* |
| Laji: | *falciparum* |
| Kaksiosainen nimi |
| Plasmodium falciparum Welch, 1897 |
| Katso myös |
|   Plasmodium falciparum Wikispeciesissä   Plasmodium falciparum Commonsissa |
| Infobox OKNimi-testi OK |

Plasmodium falciparum on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat *Anopheles*-suvun hyttyset, joiden pistosta malarialoinen siirtyy ihmisen elimistöön. *P. falciparum* on patogeenisin neljästä ihmisiä infektoivasta *Plasmodium*-lajista (muut ovat *P. vivax, P. ovale* ja *P. malariae*). Se aiheuttaa noin 80 prosenttia maailman malariatapauksista ja 90 prosenttia malariakuolemista.

*P. falciparumia* esiintyy maailmalaajuisesti trooppisilla ja subtrooppisilla alueilla, erityisesti Afrikassa. *P. falciparum* voi aiheuttaa vaikean malarian, koska se monistuu tehokkaasti ihmisen verenkierrossa ja voi siten aiheuttaa vakavaa veren hemoglobiinin laskua, eli anemiaa. Pienien verisuonien tukkeutumista voi myös esiintyä, ja mikäli tätä tapahtuu aivoissa, voivat seuraukset olla kuolettavia.

*P. falciparumin* genomia ryhdyttiin selvittämään vuonna 1996 *Malaria Genome Project* -nimisessä projektissa, ja koko genomi oli sekvensoitu vuoteen 2002 mennessä. Genomi on noin 23 miljoonan emäsparin kokoinen ja jakaantuu 14 kromosomiin, jotka sisältävät hieman yli 5 300 geeniä.

## Elinkierto

Kun malarialoista kantava *Anopheles-*hyttynen imee ihmisestä verta, siirtyy ihmisen verenkiertoon loisen sporotsoiiteiksi kutsuttuja muotoja, jotka hakeutuvat maksaan ja aloittavat monistumisen maksasoluissa. Maksasolut rikkoontuvat ja päästävät monistuneet loiset (merotsoiitit) verenkiertoon, jossa ne tunkeutuvat punasolujen sisään monistumaan. Muutaman vuorokauden kuluttua merotsoiittien täyttämät punasolut hajoavat, mikä aiheuttaa malarialle tyypilliset kuume- ja horkkaoireet. Osasta merotsoiitteja kehittyy sukusoluja eli gametosyyttejä, jotka päätyvät uuden hyttysen suolistoon lisääntymään, kun hyttynen imee infektoituneesta ihmisestä verta.

## Lähteet
# Berkeley (Kalifornia)

| Berkeley |
| --- |
|  Berkeleyn keskustaa |
|  vaakuna |
|  |
| **Koordinaatit:** 37°52′18″N, 122°16′22″W |
| Valtio | Yhdysvallat |
| Osavaltio | Kalifornia |
| Piirikunta | Alameda |
| Hallinto |  |
|  – Pormestari | Jesse Arreguín |
| Pinta-ala |  |
|  – Kokonaispinta-ala | 45.82 km² |
|  – Josta vettä | 18.72 km² (40.83 %) |
| Korkeus | 52 m |
| Väkiluku (2010) | 112 580 |
|  – Väestötiheys | 4 472.80 as./km² |
| Aikavyöhyke | UTC−8 (kesäaika UTC−7) |
|  |
|

 |
| Infobox OKVirheellinen NIMI-arvo |

**Berkeley** on kaupunki Pohjois-Kaliforniassa. Kaupungin pinta-ala on 45,9 km², ja siellä oli Vuoden 2010 väestönlaskennan mukaan 112 580 asukasta. Berkeleyn läheisyydessä on kaksi suurkaupunkia, Oakland ja San Francisco. Berkeley tunnetaan erityisesti Kalifornian yliopiston Berkeleyn kampuksesta.

Näkymä Berkeleyn kaupungin yli.
## Kuuluisia berkeleyläisiä

* Ben Affleck, näyttelijä
* Billie Joe Armstrong, muusikko
* Tim Armstrong, muusikko
* Mike Dirnt, muusikko
* John Fogerty, muusikko
* Tom Fogerty, muusikko
* Davey Havok, muusikko
* Nicole Richie, näyttelijä
* Alex Skolnick, muusikko
* Marco Bertolotti, juoksija
* Andy Samberg, koomikko

## Lähteet

## Aiheesta muualla

* Kuvia tai muita tiedostoja aiheesta **Berkeley** Wikimedia Commonsissa

* Berkeleyn viralliset verkkosivut (Arkistoitu – Internet Archive) (englanniksi)

Alamedan piirikunta

|  |  |
| --- | --- |
| Kaupungit | * Alameda
* Albany
* Berkeley
* Dublin
* Emeryville
* Fremont
* Hayward
* Livermore
* Newark
* Oakland
* Piedmont
* Pleasanton
* San Leandro
* Union City
 |
| Aavekaupungit | * Alden
* Ann
* Drawbridge
* Elliot
* Goecken
* Greenville
* Hacienda
* Larkin's Landing
* Mallard
* Melita
* Merienda
* Monte Vista
* Remillard
* Robert
* Russell City
* Stokes Landing
 |
| Viestimet | * Oakland Tribune
* Tri-Valley Herald
* East Bay Express
* Daily Review
* Fremont Argus
* Alameda Times-Star
* The Daily Californian
* KPFA
* KKIQ
* KALX
* KFAX
* KTVU
 |
# Sonoman piirikunta

| Sonoman piirikunta |
| --- |
|  Vaakuna |
|  |
| Hallintokeskus | Santa Rosa |
| Valtio   Osavaltio | Yhdysvallat   Kalifornia |
| Perustettu | 18. helmikuuta 1850 |
| Pinta-ala |  |
|  – kokonaispinta-ala | 4 580 km² |
|  – josta vettä | 500 km²  |
| Väkiluku (2010) | 483 878 |
|  – Tiheys | 110 as./km² |
| Aikavyöhyke | UTC−8 |
|  |
| sonomacounty.ca.gov/Home/ |
| Infobox OK |

**Sonoman piirikunta** (engl. *Sonoma County*) on Yhdysvaltojen Kalifornian osavaltiossa sijaitseva piirikunta. Sen väkiluku oli 483 878 vuonna 2010 ja sen pinta-ala on 4 580 neliökilometriä. Piirikunnan hallintokeskus Santa Rosa on myös sen suurin kaupunki.

## Väestö

Piirikunnan asukkaista 63,5 prosenttia on valkoisia, 26,6 prosenttia latinalaisamerikkalaisia ja 4,2 prosenttia aasialaisia. 25,7 prosenttia puhuu muita kieliä kuin englantia. 89,9 prosenttia asukkaista on Yhdysvaltain kansalaisia. Piirikunnan väestön keski-ikä on 42,1 vuotta.

## Kuvia piirikunnasta

* Sonoman kaupunki.
* Venäläisten vuonna 1812 perustama Fort Ross.

## Lähteet

## Aiheesta muualla

* Kuvia tai muita tiedostoja aiheesta **Sonoman piirikunta** Wikimedia Commonsissa
# John Everett Millais

| John Everett Millais |
| --- |
|  *Omakuva*. |
| Henkilötiedot |
| **Syntynyt** | 8. kesäkuuta 1829 Southampton |
| **Kuollut** | 13. elokuuta 1896 Lontoo |
| Kansalaisuus | brittiläinen |
| Taiteilija |
| Ala | kuvataide |
| Taidesuuntaus | prerafaeliitit |
| Kuuluisimpia töitä | *Ofelia*, 1852 *Sokea tyttö*, 1856 *Syksyn lehdet*, 1856 *Prinssit Towerissa*, 1878 |
| [ Muokkaa Wikidatassa ]  |
| Infobox OK |

**John Everett Millais** [mile:] (8. kesäkuuta 1829 Southampton – 13. elokuuta 1896 Lontoo) oli englantilainen taidemaalari ja kuvittaja sekä yksi prerafaeliittien perustajista.

Millais aloitti taideopintonsa jo 11-vuotiaana Royal Academy of Arts -taideakatemiassa, missä hän oli taideakatemian kaikkien aikojen nuorin opiskelija. Hän saavutti nuorena mainetta ja voitti useita akatemian palkintoja. Vuonna 1848 hän perusti prerafaeliittien taiteilijaryhmän William Holman Huntin ja Dante Gabriel Rossettin kanssa. Ryhmä perustettiin vastustamaan tuolloin vallalla ollutta akateemista tyyliä.

Millais’n paras luomiskausi oli 1850-luvulla, ja vuonna 1856 hän maalasi eräät kuuluisimmista töistään, *Sokea tyttö* ja *Syksyn lehdet*. Millais toimi myös kuvittajana useissa aikakauslehdissä. Taidemaalarina hänen myöhäiskauden työnsä jäivät varhaisempien teosten varjoon. Hän maalasi kuitenkin useita muotokuvia merkkihenkilöistä, kuten William Ewart Gladstonesta ja Alfred Tennysonista. Vuonna 1885 Millais sai baronetin arvon. Seuraavana vuonna hänet valittiin taideakatemian puheenjohtajaksi, mutta hän kuoli jo saman vuoden aikana.

## Kuvagalleria

* *Pyhä perhe*, 1850.
* *Ofelia*, 1852.
* *Sokea tyttö*, 1856.
* *Syksyn lehdet*, 1856.
* *Prinssit Towerissa*, 1878.
* *The Vale of Rest*, 1858.
* *Chill October*, 1870.
* *Effie Deans*, 1877.

## Lähteet

## Kirjallisuutta

* Rosenfeld, Jason: *John Everett Millais*.  London:  Phaidon Press, 2012.  ISBN 978-0-7148-3977-6  (englanniksi)

## Aiheesta muualla

* Birmingham Museums & Art Gallery's Pre-Raphaelite Online Resource (Arkistoitu – Internet Archive). (englanniksi)
* National Museums Liverpool. (englanniksi)
# Lillie Langtry

John Everett Millais, *A Jersey Lily*, muotokuva Lillie Langtrysta, 1878.
Mrs. Langtry, valokuva, 1899.
**Lillie Langtry**, oik. *Emilie Charlotte Le Breton* (13. lokakuuta 1853 Jersey – 12. helmikuuta 1929 Monte Carlo) oli brittiläinen näyttelijä.

Emilie Charlotte Le Breton oli seitsenlapsisen perheen toiseksi nuorin lapsi. Emilie oli ainoa tyttö; hänellä oli kaikkiaan kuusi veljeä, jotka olivat Francis Corbet (1843–1872), William Inglis (1846–1931), Trevor Alexander (1847–1870), Maurice Vavasour (1849–1881), Clement Martin (1851–1927) ja Reginald Le Breton (1855–1876). Kaikki lapset elivät aikuisikään, mutta suurin osa Langtryn veljistä menehtyi 20-30-vuotiaina.

Langtry sai nimen *Jersey Lily* synnyinpaikkansa mukaan, ja aito amaryllis kantaa joskus hänen nimeään. Häntä pidettiin yhtenä ajan kauneimmista naisista. Brittiläinen taiteilija John Everett Millais maalasi hänestä vuonna 1878 tunnetun muotokuvan "A Jersey Lily". Hänen isänsä William Corbet Le Breton oli kirkkoherra Jerseyn saarella.

Kuuluisimpia Langtryn ihailijoita oli "tuomari" Roy Bean joka jopa nimesi rakentamansa saluunan Jersey Lilyksi, ja saluunassa hänellä oli kuvakopio Millaissin kuulusta taulusta. Tiettävästi Roy Bean ei kuitenkaan ollut koskaan nähnyt/kuullut Langtryn esiintyvän.

Hän avioitui vuonna 1874 Edward Langtryn kanssa pikaisesti aamutuimaan, ennen vuoroveden nousua. Sairastuttuaan samana kesänä lavantautiin hän meni toipumaan Lontooseen, missä hän kauneutensa ansiosta pääsi seurapiireihin. Hänen tyttärensä Jeanne Marie syntyi 1881. Hän muutti Yhdysvaltoihin 1896, sai Yhdysvaltojen kansalaisuuden ja erosi miehestään. Hänen miehensä kuoli 1897. 1899 hän avioitui sir Hugo de Bathen kanssa. Viimeiset vuotensa hän asui Monacossa, ja hänet haudattiin kotisaaren Jerseyn hautausmaalle. Langtry oli myös Walesin prinssin, myöhemmin kuningas Edvard VII, rakastajatar vuosina 1877–1880.

Näyttämöurallaan Langtry teki ensiesiintymisensä Lontoossa 1881. Hänen suurin menestyksensä oli Rosalindin rooli William Shakespeare näytelmässä *Miten haluatte*.

Langtryn elämästä on tehty 1978 televisiosarja *Lillie*, jossa Francesca Annis näytteli pääosaa Lillie Langtryna. Häntä on käytetty henkilöhahmona William Wylerin ohjaamassa elokuvassa *Lännen mies*.

## Lähteet

## Aiheesta muualla

* Lillie Langtry Internet Movie Databasessa. (englanniksi)
# PubMed Central

**PubMed Central** (**PMC**) on julkaisutietokanta, joka sisältää vertaisarvioituja, vapaasti luettavissa olevia biolääketieteellisiä tai muita biotieteellisiä artikkeleita. Sen on kehittänyt ja sitä ylläpitää National Center for Biotechnology Information, joka on Yhdysvaltain terveysviraston alaisuudessa toimivan Yhdysvaltain kansallisen lääketieteellisen kirjaston (NLM) osasto. Tietokanta avattiin vuonna 2000.

Vuonna 2017 PubMed Centralissa oli yhteensä noin 4,5 miljoonaa artikkelia. Tietokanta sisältää Yhdysvaltain terveysviraston tai muiden vapaata julkaisua vaativien rahoittajien tukemien tutkimusten artikkeleita. Vertaisarvioitujen artikkelien lisäksi siellä on myös tutkijoiden arvioimattomia käsikirjoituksia. Tietokannan sisällöstä vertaisarvioituja artikkeleita on noin 88 prosenttia ja niiden käsikirjoituksia loput 12 prosenttia. Tiedejulkaisujen kustantajat voivat tallettaa sinne kokonaisia julkaisuja tai yksittäisiä artikkeleita. Vuonna 2014 NLM alkoi arvioida julkaisujen soveltuvuutta tietokantaan ennen niiden lisäämistä ja vuoden 2018 toukokuusta alkaen vain MEDLINE-viitetietokannassa indeksoiduista julkaisuista on voinut tallentaa sinne yksittäisiä artikkeleita.

## Katso myös

* PubMed

## Lähteet

## Aiheesta muualla

* PubMed Central
# Barcode of Life Data System

**Barcode of Life Data System** eli **BOLD** on vuonna 2005 julkaistu verkkoalusta, jonka avulla käyttäjät voivat tallentaa, etsiä ja analysoida DNA-viivakoodeja. Tietokanta kehitettiin alun perin yhden DNA-viivakoodausta harjoittaneen laitoksen työalustaksi, mutta se on sittemmin laajentunut julkiseksi projektiksi. Vuonna 2015 tietokannalla oli 16 000 käyttäjää 193 eri maassa ja yli 4,6 miljoonaa DNA-viivakoodia. Vuonna 2017 tietokantaan oli tallennettu yli 500 000 lajin viivakoodit.

## Lähteet
# State Herbarium of South Australia

**State Herbarium of South Australia** eli eFloraSa on verkossa toimiva sähköinen tietokanta, joka sisältää tietoja Etelä-Australiassa esiintyvistä kasvilajeista. Kyseiseltä sivustolta löytyy muun muassa levinneisyyskartta ja tietoja kasveista levät mukaan lukien sekä jotakin tietoa sienistä. Sivustoa pitää yllä Etelä-Australian hallituksen ympäristö-, vesi- ja luonnonvarajaostot.

## Lähteet
# Encyclopedia of Life

| Encyclopedia of Life |
| --- |
|  |
|  Etusivu |
| Verkkosivusto |  |
| Kaupallinen | Ei |
| Tyyppi | Tietosanakirja |
| Rekisteröinti | vapaaehtoinen |
| Kielet | englanti |
| Omistaja | Field Museum, Harvardin yliopisto, MacArthur Foundation, Marine Biological Laboratory, Missouri Botanical Garden, Sloan Foundation, Smithsonian-instituutti |
| Avattu | 2008-02-26 |
| Nykyinen tila | Aktiivinen |
| Infobox OK |

**Encyclopedia of Life** (*EOL*) on vapaa tietosanakirja, jonka tarkoituksena on dokumentoida maapallon kaikki 1,9 miljoonaa tunnistettua elävää eliötä. Tietokantaa päivitetään jo olemassaolevista asiantuntijoiden kokoamista tietokannoista ja myös käyttäjät voivat osallistua sen ylläpitämiseen. Sivusto julkaistiin 26. helmikuuta 2008.

Sivustosta julkaistiin 5. syyskuuta 2011 uusi versio, EOLv2.
# EPPO-koodi

**Tieteellinen luokittelu Tieteellinen luokittelu
* Taksonomia
* Systematiikka
* Kladistiikka

Näytä
Luokittelun tasot

* yläkunta / domeeni
* kunta
	+ alakunta
		- osakunta
			* yläjakso, yläkaari
* pääjakso / kaari
	+ alajakso / alakaari
		- osajakso / osakaari
			* yläluokka
* luokka
* lahko
* heimo
* tribus
* suku
* sektio
* sarja
* laji
	+ alalaji
* muunnos / serotyyppi
* muoto
* erityismuoto
* lajike / rotu

Näytä
Termejä

* taksoni
* fenetiikka
* kladistiikka
* tyyppilaji
* binominen nimistö
* holotyyppi
* Luettelo systematiikassa yleisistä latinan- ja kreikankielisistä sanoista
* rengaslajit
* Integrated Taxonomic Information System

Näytä
Kasvien luokittelu

* Angiosperm Phylogeny Group
	+ APG II -luokittelu
	+ APG III -luokittelu
* Cronquistin luokittelu
* Kasvien luokitus Linnén teennäisjärjestelmän mukaan

**EPPO-koodi**, aiemmin tunnettu myös nimellä **Bayer-koodi**, on Euroopan ja Välimeren kasvien suojelujärjestön (EPPO) käyttämä taksonominen koodijärjestelmä, jonka avulla luokitellaan maatalouden ja kasvinsuojelun kannalta merkittäviä eliöitä. Tälläisiä voivat olla esimerkiksi kasvit, tuholaiset tai patogeenit. EPPO-koodit ovat keskeinen osa EPPO:n nimien tietokantaa, johon mm. kasvien tieteelliset ja laajemmin tunnetut (kansantajuiset) nimitykset. Vaikka järjestelmän alkuperäisen kehittäjänä toimi Bayer Corporation, virallisen koodiluettelon ylläpidosta vastaa nykyään EPPO.

## EPPO-koodien tietokanta

Kaikki koodit ja niihin liittyvät nimet sisältyvät EPPO Global Database -tietokantaan. Yhteensä tietokantaan on listattu yli 93 500 lajia, joihin kuuluvat:

* 55 000 kasvilajia (esim. viljelykasvit, villit kasvilajit ja rikkaruohot)
* 27 000 eläinlajia (esim. hyönteiset, punkit, jyrsijät) sekä biologiset torjunta-aineet
* 11 500 mikro-organismilajia (esim. bakteerit, sienet, virukset, viroidit)

Kasvit erotetaan tunnisteissaan viisikirjaimisella koodilla, muut eliöt kuusikirjaimisella. Usein koodit ovat ulkoa muistettavaksi tarkoitettuja lyhenteitä, jotka on johdettu suvun nimestä (kolme tai neljä ensimmäistä kirjainta) ja lajimäärityksestä (kaksi ensimmäistä kirjainta). Esimerkiksi maissille (*Zea mays*) annettu koodi on **ZEAMA** ja perunan lukan aiheuttajalle *Phytophthora infestans* koodi on **PHYTIN**. EPPO-koodi pysyy muuttumattomana, vaikka tieteelliset nimet muuttuisivat, mikä estää synonyymien aiheuttamat epäselvyydet. Järjestelmää käyttävät valtion virastot, suojelujärjestöt ja tutkijat.

### Esimerkki

| Taksonominen taso | Esimerkkitaksoni | EPPO-koodi |
| --- | --- | --- |
| Kunta | Animalia | **1**ANIM**K** |
| Pääjakso | Arthropoda | **1**ARTH**P** |
| Alajakso | Hexapoda | **1**HEXA**Q** |
| Luokka | Insecta | **1**INSE**C** |
| Lahko | Hemiptera | **1**HEMI**O** |
| Alalahko | Sternorrhyncha | **1**STER**R** |
| Heimo | Aleyrodidae | **1**ALEY**F** |
| Suku | *Bemisia* | **1**BEMI**G** |
| Laji | **Bemisia tabaci** | BEMITA |

## Lähteet

## Aiheesta muualla

* EPPO:n globaali tietokanta (EPPO-koodien haku)
* EPPO:n datapalvelut (EPPO-koodien lataus)
# FloraBase

**FloraBase** on kasvien biologiaan liittyvä tietokanta. Sitä pitävät yllä Länsi-Australian Herbario, jossa tutkitaan biologista monimuotoisuutta ja luonnonsuojeluun liittyviä seikkoja. Tietokannan tietoihin perustuen nimetään kuukausittain kuukauden kasvi.

## Lähteet
# Global Biodiversity Information Facility

**Global Biodiversity Information Facility** (**GBIF**) on kansainvälinen organisaatio, joka tarjoaa biologista monimuotoisuutta koskevaa tieteellistä tietoa Internetin välityksellä verkkopalvelujen avulla. Tiedot ovat peräisin ympäri maailmaa; GBIF:n tietoarkkitehtuuri mahdollistaa näiden tietojen saatavuuden yhden portaalin kautta. GBIF-portaalin kautta saatavissa olevat tiedot ovat pääasiassa kasvien, eläinten, sienten ja mikrobien levinneisyyttä sekä tieteellisiä nimiä koskevia tietoja.

GBIF:n tehtävänä on helpottaa pääsyä biologista monimuotoisuutta koskeviin tietoihin maailmanlaajuisesti kestävän kehityksen tukemiseksi. Painopisteinä ovat biodiversiteettitiedon mobilisointi, menetelmien kehittäminen yhteentoimivuuden takaamiseksi, rakenteiden luominen erilaisten tietotyyppien linkittämiseksi ja analyyttisten välineiden kehittämisen edistäminen päätöksenteon parantamiseksi.

GBIF pyrkii muodostamaan tietotekniset yhteydet digitaalisten tietolähteiden välille geeneistä ekosysteemeihin ja yhdistämään ne tieteen, yhteiskunnan ja kestävyyden kannalta tärkeisiin kysymyksiin georeferenssien ja GIS-työkalujen avulla. Se toimii yhteistyössä muiden kansainvälisten organisaatioiden kanssa, kuten Catalogue of Life ja Encyclopedia of Life (EOL).

Suomi on ollut GBIF:n äänestävä jäsenmaa vuodesta 2001 lähtien.

## Lähteet

## Aiheesta muualla

* Kuvia tai muita tiedostoja aiheesta **Global Biodiversity Information Facility** Wikimedia Commonsissa
# iNaturalist

| iNaturalist |
| --- |
|  |
|  |
| Verkkosivusto | inaturalist.org |
| Kaupallinen | Ei |
| Tyyppi | Kansalaistiede |
| Rekisteröinti | edellytetään |
| Kielet | arabia, baski, bretoni, katalaani, englanti, suomi, ranska, galicia, saksa, italia, japani, korea, makedonia, oksitaani, venäjä, espanja |
| Omistaja | California Academy of Sciences |
| Avattu | 2008 |
| Nykyinen tila | Toiminnassa |
| Infobox OK |

**iNaturalist** on kansalaistieteellinen projekti ja sosiaalinen verkko luonnontieteilijöitä, kansalaistieteilijöitä ja biologeja. Sen tarkoituksena on kartoittaa ja jakaa havaintoja luonnon monimuotoisuudesta kaikkialla maailmassa. Havaintoja voidaan lisätä verkkosivuston tai mobiilisovelluksen avulla. Havainnot tarjoavat arvokasta avointa tietoa erilaisten tieteellisten tutkimushankkeiden, museoiden, kasvitieteellisten puutarhojen, puistojen ja muiden järjestöjen käyttöön. iNaturalistin käyttäjät ovat kirjanneet vuonna 2008 aloittaneeseen projektiin yli kahdeksan miljoonaa havaintoa, ja projektia on kutsuttu ”luonnonhistorian mobiilisovellukseksi”.

## Aiheesta muualla

* Virallinen verkkosivu
# International Plant Names Index

**International Plant Names Index** (**IPNI**) on tietokanta putkilokasvien nimistä ja niihin liittyvistä kirjallisuustiedoista. Tietokanta kattaa parhaiten nimet lajien ja sukujen tasolla. Sen tavoitteena on poistaa tarve toistuvasti viitata kasvien nimien ensisijaisiin kirjallisuuslähteisiin.

IPNI ylläpitää myös luetteloa auktorilyhenteistä. Uusia nimiä ja lyhenteitä lisätään luetteloon jatkuvasti.

IPNIn ovat perustaneet Kew Gardens, Harvard University Herbaria ja Australian National Herbarium. IPNI-tietokanta on kokoelma kolmen yhteistyössä toimineen laitoksen rekisteröimiä nimiä. Digitaalinen ja jatkuvasti päivitettävä luettelo auktoreista ja lyhenteistä on saatavana verkossa osoitteessa IPNI.

IPNI tarjoaa tietokantaa tieteellisissä julkaisuissa esiintyneistä nimistä, mutta sen tarkoituksena ei ole määritellä hyväksyttyjä tieteellisiä nimiä.

## Katso myös

* Index Fungorum

## Lähteet
# Interim Register of Marine and Nonmarine Genera

| Interim Register of Marine and Nonmarine Genera |
| --- |
| Perustettu | 2006 |
| Kotipaikka | Ostend, Belgia |
| Puheenjohtaja | Tony Rees |
| Kattojärjestö | Flanders Marine Institute |
| Aiheesta muualla |
| [www.irmng.org Sivusto] |
| Infobox OKNimi-testi OK |

**Interim Register of Marine and Nonmarine Genera** (**IRMNG**) on vuonna 2006 perustettu taksonominen tietokanta, joka kattaa kaikkien eliölajien nimien sukuosat vuodesta 1758 (eläintiede) ja 1753 (kasvitiede) nykypäivään muodostaen johdonmukaisen taksonomisen hierarkian. Maaliskuussa 2020 IRMNG sisälsi yli 490 000 suvun nimeä ja 1,7 miljoonaa lajinimeä keskittyen sukutason tietoihin.

IRMNG tarjoaa yksityiskohtaisen arkiston tieteellisistä nimistä suvuille, sekä eläville että sukupuuttoon kuolleille. Se pyrkii kattamaan täydellisesti hyväksytyt ja ei-hyväksytyt sukujen nimet. Tietokanta on vapaasti haettava ja ladattava.

Tiedot tulevat eri lähteistä, ja ne on organisoitu uudelleen yhteiseksi rakenteeksi verkkokyselyitä ja joukkotiedon toimittamista varten biodiversiteettiprojekteihin. IRMNG:n hyväksymät sukujen nimet maaliskuusta 2020 alkaen on luokiteltu kuntien mukaan, ja arviot heijastavat sekä tiettyjä että epävarmoja nimiä.

## Lähteet
# National Biodiversity Network

**National Biodiversity Network** (NBN) on vuonna 2000 perustettu yhteistyöhanke Yhdistyneessä kuningaskunnassa, joka on sitoutunut saattamaan biologista monimuotoisuutta koskevat tiedot saataville esimerkiksi internetissä NBN Atlas -palvelun kautta.

NBN Trust on National Biodiversity Networkin rakentamista edistävä organisaatio. Se tukee biologista monimuotoisuutta koskevien tietojen keräämistä, kokoamista ja vaihtoa koskevia sovittuja standardeja ja edistää tiedon saatavuutta. NBN Trust on rekisteröity hyväntekeväisyysjärjestö.

NBN Atlas sisältää vuoden 2020 lopulla yli 235 miljoonaa havaintoa. NBN Atlasta voivat käyttää kaikki, jotka ovat kiinnostuneita Ison-Britannian, Pohjois-Irlannin ja Mansaaren luonnoneliöistä. Se mahdollistaa levinneisyyskarttojen katselun ja tietojen lataamisen käyttämällä erilaisia interaktiivisia työkaluja.

## Lähteet